Brits-plaasmoord: Polisie op soek na jong man se moordenaar | Maroela Media
Leander Dercksen (22). Foto: Verskaf
Ao. Mpeile Talane, woordvoerder van die Brits-polisiestasie, het Woensdag aan Maroela Media gesê Dercksen se gekaapte voertuig, 'n Mazda Drifter-bakkie, is op 3 April opgespoor. "Die polisie is op die spoor van die verdagtes wat aan sy kaping en moord verbind kan word," het Talane gesê. "Die ondersoek is in 'n sensitiewe stadium en ons verwag om binnekort 'n deurbraak te maak. Ons kan in die stadium nie te veel inligting bekend maak nie."
Dercksen, van Soutpansdrift naby Brits, is op 29 Maart op 'n plaas in die omgewing gekaap, waarna hy geskiet en met 'n skerp voorwerp doodgesteek is. Sy liggaam is in die veld op die plaas gestort. Hy was veronderstel om op die plaas te oornag om na 'n bejaarde egpaar om te sien. 'n Vriend het die volgende oggend op sy liggaam afgekom.
Mag jul soeke na die moordenaars vinnig afgehandel word en hulle toegesluit word, ai tog, die jongman se hele lewe het nog voor hom gelê.